Folketing
2000-03-15

SF ønsker at få etableret en udligningsordning mellem de forskellige pensionskasser. Venstres svar til det er endnu engang: Giv alle pensionsopsparere lov til at stemme med fødderne. Loven omfatter p.t. kun arbejdsgiveradministrerede ordninger, og det ønsker Venstre ikke at lave om på. Venstre understregede netop ved vedtagelse af loven i 1998, at den ikke skulle gælde private ordninger. Det må være op til den enkelte, hvordan den private pensionsordning skal tegnes, og ikke være noget, Folketinget skal lovgive om. Venstre vil imidlertid gerne under udvalgsarbejdet være med til at se på, hvad der egentlig med rimelighed kan lade sig gøre for at forbedre ligestillingen i pensionsordningerne med de førnævnte forbehold taget i betragtning.